### 7.     Ansøgning om garanti til renovering af fjernvarmehovedledning m.v. -  Høng Varmeværk

**Åbent**

Sagsnr.: 326-2019-13948       J.nr.: 13.03.01           Dokumentnr.:
326-2019-131827

**Sagstype**

Beslutning.

**Resume og sagens baggrund**

[adresse] søger ved skrivelse af 12. april 2019 om
garanti for lån på 2.800.000 kr. til finansiering af en totalrenovering af
fjernvarmehovedledninger på [adresse] i Høng, samt direkte tilsluttede
stikledninger. Garantien søges til et 30-årigt lån hos Kommune-Kredit. Der er *ikke*
forud for denne ansøgning været søgt om et byggelån.

Lovhjemmel: Oscar Søndergaard.

**Indstillinger**

Direktøren indstiller, at

1.    garanti for et
30-årigt lån hos Kommune-Kredit på 2.800.000 kr. godkendes.

2.    der vil blive beregnet
garantiprovision på 0,55 % af restgælden for nærværende og eksisterende lån pr.
31. december 2019 til betaling i december 2020.

**Behandling**

Økonomiudvalget, Kommunalbestyrelsen.

**Sagsfremstilling**

[adresse] foretog i vinteren 2017-2018 en dronebaseret
termografisk undersøgelse af hele fjernvarme i Høng. Undersøgelsen indikerede,
at tilstanden på fjernvarmehovedledningerne i [adresse] var i kritisk dårlig
stand, hvilket blev underbygget af en høj brudfrekvens og opfølgende
undersøgelser af fjernvarmeledninger i området.

Af hensyn til forsyningssikkerheden besluttede Høng
Varmeværk herefter straks at få beregnet et budget for udskiftning af de
berørte hovedledninger samt enkelte direkte tilsluttede stikledninger, og der
blev i samråd med rådgiver fastsat en budgetramme på 2.900.000 kr. Projektet
blev efter udbud gennemført i perioden august til december 2018. Alle de
omfattede fjernvarmeledninger er udskiftet, og varmetabet forventes reduceret
med op til 60 % i forhold til det gamle ledningsnet. Det renoverede ledningsnet
forventes at have en levetid på +50 år.

Der er medsendt lånetilbud fra [adresse] for et
30-årigt fastforrentet lån på 2.800.000 kr. Investeringen afskrives over 30 år,
sideløbende med afviklingen af gælden. Herudover fremgår det af ansøgningen, at
projektets effekt på selskabets økonomi og dermed på varmeprisen anses for at
være marginal, idet det kun vil medføre en stigning i den variable varmepris på
ca. 5 kr. pr. MWh inkl. Moms, svarende til ca. 0,8 %. En almindelig forbruger i
et ”standardhus” kan således forvente en maksimal stigning på den årlige
varmeregning på ca. 90 kr. incl. moms, som en konsekvens af dette projekt.

*Projektgodkendelse:*

Plan og Byg oplyser, at nærværende projekt ikke
kræver en projektgodkendelse.

*Garantiprovision:*

Garantiprovision vil blive opkrævet jf. de nye principper,
som Kommunalbestyrelsen godkendte på sit møde den 31. maj 2018. [adresse]
har fremsendt en behørig kreditvurdering, som er udviser en ”stærk
betalingsevne”, hvilket medfører en garantiprovision på 0,55 %.

Garantiprovisionen vil således fremover blive opkrævet
årligt med 0,55 % af restgælden pr. 31. december. *Dvs.* den samlede
restgæld for *alle* [adresse] lån – incl. nærværende lån – vil blive
opgjort pr. 31. december 2019. Heraf vil der blive beregnet 0,55 %
garantiprovision til betaling 1. gang i december 2020. Regningen vil blive
udsendt primo 2020.

Kalundborg Kommune har pr. 31. december 2018 givet
kommunegaranti for i alt 47.071.766,67 kr.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Høng Varmeværk ikke er i stand til at betale lånet. Garantien
påvirker ikke den kommunale låneramme.

Der vil blive opkrævet løbende, dvs. årlig garantiprovision til
betaling 1. gang i december 2020, opgjort på baggrund af restgælden pr. 31.
december 2019.

**Økonomiudvalgets møde den 22.
maj 2019:**

Anbefales.